2019年巴黎聖母院失㷄
2019年巴黎聖母院失㷄，是講法國巴黎聖母院敆當地時間2019年4月15號18點50分左右㷄燒厝其事計。
㷄由奉教堂其樓頂厝開始燒起去，遘尾厝頂懸懸其尖尾乞燒塌去，囫圇隻霆下。柴做其厝頂，臺中共後首都乞燒無去，石頭做其拱頂大部分留落來了。

法國總統馬克龍講，會復蜀回起巴黎聖母院。法國文化部長講，聖母院其藝術品會攖羅浮宮保管。

反應
消息傳遘中國大陸，野価儂見覺野可惜，敆社交媒體發啼嘛其表情，有去過其儂故將自家去聖母院客佻其辰候䀹其相片發出來記念。㑚是講也有蜀部分儂刺溪講「燒野好」、「法國氣數差不多了」。故想遘英法聯軍㷄燒圓明園，見覺嚽是「報世」、「着有」、「天道輪迴」。央視網發文章批評只価儂其表現是「狹隘其民族主義」。《環球時報》主編胡錫進講嚽伓是主流聲音。圓明園遺址公園宣傳科應講「衷心祈願文物都會使遠離災難，代代傳承。」

參考資料

法國